runetrust/blame-folketinget-dk huggingface dataset:
Jette Gottlieb (EL), 2000-01-20:
Grunden til, at jeg spurgte efter principperne for, hvad der skal være skattefinansieret, og hvad der skal være brugerbetalt, er jo lige præcis den fremtidige udvikling - den kattelem, som Socialdemokratiets ordfører åbnede i sin ordførertale, at man nok måtte se i øjnene, at udgifterne ville stige.
Anne Grete Holmsgaard (SF), 2004-10-22:
Er ministeren som ligestillingsminister stolt over, at der ikke var ét ord i lovkataloget om ligestilling, at der ikke var ét ord om ligestilling fra statsministeren, at der ikke var ét ord om ligestilling fra Venstres ordfører, og at der, så vidt jeg husker, heller ikke var ét ord om ligestilling fra Det Konservative Folkepartis ordfører?
Troels Lund Poulsen (V), 2016-04-15:
Investeringsforeninger betaler imidlertid også formidlingsprovision til bankerne, når investeringerne sker gennem såkaldte porteføljeplejeordninger og puljeordninger – som en række ordførere også har været inde på her i dag – dvs. hvor kunderne har givet deres pengeinstitut fuldmagt til at investere på kundens vegne.
Jens Peter Vernersen (S), 2008-04-16:
Jeg vil godt spørge hr. Lars Barfoed: Når nu ventelisterne på hjerteoperationer og diagnosestillelse er eksploderet fra 2005 til 2007 - så ventetiderne er helt oppe i nærheden af 40 uger for at få stillet en diagnose og 40 uger for at få behandling - er det så udtryk for den prioritering, som regeringen har, og som hr. Lars Barfoed jo roser i meget høje toner?
Per Stig Møller (KF), 2002-11-14:
For så vidt angår dialogen med iranske eksilgrupper, er det efter regeringens opfattelse umiddelbart konstaterbart, at det er svært at få øje på grupper, der har tilstrækkelig legitimitet til, at man kan sige, at kontakten giver megen mening, når der nu er reformkræfter i gang inde i Iran. I maj 2002 blev organisationen Muhajedin-e Khalq, MKO, opført på EU's terrorliste.
Lars-Emil Johansen (SIU), 2004-02-06:
Jeg ved, at der er mange hensyn at tage, bl.a. det hensyn, vi alle sammen har gået og taget i de sidste 10 år, hensynet til den Retsvæsenskommission, som har siddet siden 1994 med den opgave at renovere det i mange henseender stærkt forældede retssystem i Grønland.
Thomas Danielsen (V), 2018-12-05:
Det er fjernvarmeværker, som er udbygget på en vis, som man i hvert fald ikke i bagklogskabens lys skulle have gjort, fordi man ikke har haft det tilstrækkelige fokus på den økonomiske drift deri, hvorfor borgere i dag på grund af deres bindinger faktisk er blevet stavnsbundet til de her værker.
Lars Barfoed (KF), 2012-06-06:
Så vil jeg bare spørge fru Marianne Jelved: Mener fru Marianne Jelved, at den nuværende regering er en Berlusconiregering, eller mener fru Marianne Jelved, at økonomi- og indenrigsministeren skulle have undladt at bruge den betegnelse over for VK-regeringen i sin tid?
Astrid Krag (S), 2020-05-12:
Jeg må indrømme, at da jeg forberedte mig til diskussionen, blev jeg lidt i tvivl om, hvorvidt beslutningsforslaget var blevet fremsat, før vi vedtog L 68 B, for en del af den bekymring, som jeg også synes jeg kan læse ud af beslutningsforslaget, handler jo om kvaliteten af forældrekompetenceundersøgelserne og spørgsmålet om, hvem der laver dem.
René Skau Björnsson (S), 2003-11-21:
Forslaget indebærer, at huslejen ikke må stige mere end 155 kr. pr. m2 over 3 år. Nu kommer der så et loft over, hvor meget huslejen må stige, men tager man f.eks. en bolig på 100 m2, så betyder det alligevel, at huslejen over 3 år må stige med over 15.000 kr.
Pernille Skipper (EL), 2017-03-29:
Men det at være pædagog eller sygeplejerske, som er det, vi kan kalde kvindejobs, altså som er domineret af kvinder, værdsætter vi jo nok heller ikke nok, så centralt det er i vores samfund, i hvert fald ikke hvis man lader det afspejle i lønnen, mener jeg.
Eva Flyvholm (EL), 2018-09-06:
Derfor vil jeg i dag gerne spørge, hvorfor det er så svært for Liberal Alliance at forstå, at det faktisk ikke er fedt med en billigere luksusbil, hvis ikke der er en mekaniker til at reparere den, og at det i det hele taget er sådan i vores samfund, at der er brug for veluddannede unge mennesker overalt.
Carsten Hansen (S), 2015-02-26:
Og en af kommunernes bekymringer er jo, at et øget antal friplejeboliger kan udfordre deres kapacitetsplanlægning, som fru Sanne Rubinke sagde, men det bløder vi sådan set op for nu ved at tillade, at man kan aftale kommunal anvisningsret, og jeg mener derfor ikke, der er behov for, at vi ændrer på den del af det.
Claus Larsen-Jensen (S), 1998-05-07:
Men jeg vil gentage, hvad jeg sagde før, nemlig at der ikke er grundlag for at formode, at det skulle undergrave strejkeretten, og jeg vil gerne understrege en gang mere, at som følge af Amsterdamtraktaten står vi rent faktisk stærkere end med den eksisterende Maastrichttraktat.
Orla Østerby (KF), 2020-06-12:
Og derfor tror jeg, vi bliver nødt til at se på det her en ekstra gang i forligskredsen med hensyn til landvindmøller og de kompensationer, vi giver de mennesker, der bor tæt på, altså at vi simpelt hen rekonstruerer den måde, vi tænker på, og måske giver mulighed for, at vi kan sætte nogle store vindmøller op i sådan en afstand fra mennesker, at alle kan være der.
Simon Emil Ammitzbøll-Bille (LA), 2019-04-10:
I forhold til udlicitering, så er det jo fortsat vores politik, at der kan komme mere konkurrenceudsættelse, og det er jo også regeringens politik, hvorfor vi har indgået en aftale med Kommunernes Landsforening om, at de skal sætte mere turbo på konkurrenceudsættelsen ud i kommunerne.
Lars Barfoed (KF), 2011-02-03:
Derfor kan man jo godt forestille sig, at bilister, der faktisk har kørt for stærkt ved den første stander, bevidst vælger at holde en pause eller dreje fra et sted midt på strækningen for dermed at opnå en kunstigt lav gennemsnitshastighed ved målingen eller helt undgå at få målt deres gennemsnitshastighed, så de slipper for straf.
Per Bisgaard (V), 2008-02-26:
Hvis man kigger rundt på forskellige skolers hjemmesider, kunne man godt lidt frisk sige, at man kan se, at enhver skole med respekt for et godt undervisningsmiljø allerede har udarbejdet sådanne regler, uanset om man nu er startet på klasseniveau, eller om man er gået fra toppen og nedad, fra skolebestyrelsen og ned gennem systemet.
Arne Toft (S), 2002-02-19:
Jeg vil godt til sidst spørge indenrigs- og sundhedsministeren: Hvis nu det viser sig, at der har været foretaget dispositioner i byrådet, hvor den person, som i dag sidder der og måske kommer til at træde ud af byrådet, har været afgørende, vil de sager så gå om?
Svend Auken (S), 1999-05-19:
Med hensyn til vores samarbejde må jeg faktisk sige, at jeg synes, hr. Jørn Jespersens fremstilling er rigtig: Der * k har været et godt samarbejde mellem os og SF og også et godt samarbejde med mange af de borgerlige partier. Vi har faktisk konsensus herhjemme, og det har vi haft hele tiden, nemlig med hensyn til, at teknologien kan man ikke i sig selv sige nej til, men det er klogt at anlægge en endog særdeles streng udgave af forsigtighedsprincippet, når vi arbejder med det.
Mette Thiesen (DF), 2026-01-16:
Men det er bare for at sige, om vi, ordføreren og jeg, ikke er enige om, at det her sådan set handler om at lukke ned for de voldsparate tosser, som kommer ind og ødelægger fodbolden for alle andre, og at det her er nødvendigt for at sikre, at ganske almindelige danske familier kan gå på stadion og have en hyggelig søndag eksempelvis.
Pelle Dragsted (EL), 2016-12-05:
Men kan jeg så ikke få statsministeren til at pege på et område, hvor man ønsker, at det offentlige skal rykke frem på det privates bekostning – altså pege på et område, som regeringen planlægger at indlicitere, eller et område, hvor man faktisk mener at det offentlige kunne komme ind og gøre det bedre, end de private gør det i dag?
Hans Christian Schmidt (V), 1998-10-27:
Jeg forstod på fru Vibeke Peschardt, at finansministeren var kommet ind på rette spor, måske med radikal hjælp, så vil fru Vibeke Peschardt ikke nok løfte sløret for, hvilke tiltag fru Vibeke Peschardt mener, det er vigtigt at have med her, hvor vi diskuterer klima?
Svend Heiselberg (V), 2001-01-31:
»Agter ministeren i Ministerrådet i EU - eventuelt efter forudgående drøftelse i den danske regering og Folketingets Europaudvalg - at rejse spørgsmålet om kompensation til de fiskere, der rammes af det midlertidige stop for konsumfiskeri i torskeklassen i Nordsøen, enten betalt af EU-midler eller af de nationale statskasser?«
Jeppe Kofod (S), 2001-04-26:
Til hr. Jørn Jespersen: Hvad angår eksportkreditter og afskrivning af gæld i forbindelse dermed, er det klart, at det, der er vores hovedsynspunkt, er, at en gældseftergivelse skal føre til, at man frigiver ressourcer i de enkelte udviklingslande.
Martin Lidegaard (RV), 2023-04-25:
Jeg vil også gerne sige, at når vi melder ud, at vores foretrukne model er at satse på seniorpensionen, fordi det er der, de nedslidte bliver tilgodeset, og at vi så til gengæld synes, at vi skal overveje efterlønnens og Arnepensionens fremtid, så er det vores udgangspunkt.
Kim Edberg Andersen (DD), 2024-05-28:
Og så tror jeg faktisk ikke, at vi i vores glæde over at se, at vi kan få et kæmpe fremskridt i vores bnp, hvis vi bare springer på vognen hurtigt nok, skal negligere, at der er nogle mennesker i Danmark, der endnu ikke frygter det her, for de er ikke blevet ramt af det endnu, og at der, som i alle de andre store revolutioner, vi har fået inden for vores teknologi, er mennesker, der bliver bange, og som bliver utrygge.
Svend Auken (S), 1999-05-07:
Det har været en stor tilfredsstillelse, at det var muligt at skabe et bredt flertal bag den kommende organisering af det danske elmarked. Med i aftalen er, som hr. Glerup var inde på, både regeringspartierne, Socialistisk Folkeparti, Kristeligt Folkeparti, Venstre og Det Konservative Folkeparti.
Christian Friis Bach (V), 2025-04-03:
Det er vand, som ikke skal drikkes, men som kan bruges i industrien til køling, til processer og til fremtidens power-to-x-anlæg, som skal producere grøn brint og brændstof, og de kan jo måske bruge renset spildevand, afsaltet havvand eller vand fra boringer, som ikke helt lever op til drikkevandskravene.
Lars Boje Mathiesen (NB), 2021-04-08:
Jamen når ministeren nu selv nævner det historiske i det, kunne jeg godt tænke mig at spørge ministeren, om det ikke er korrekt, at Danmark har tiltrådt de her konventioner i en periode, inden konventionerne gjaldt over dansk lov, og at det først er noget, man har gjort efterfølgende og ikke lige efter anden verdenskrig, altså at det er en proces, hvor man i, hvad kan man sige, nyere tid, i hvert fald fra 1980'erne af og fremefter, har indført, at nogle af de her konventioner ville tælle over dansk lovgivning.
Mogens Jensen (S), 2020-02-26:
Så er jeg også nødt til at sige, at hvis nu Venstre, da de sad med regeringsmagten, havde lyttet til Socialdemokratiet i 2017, hvor man konstaterede de her problemer i styrelsen, kunne man jo på det tidspunkt have startet på en frisk og startet det her genopretningsarbejde i Nordjylland.
Ole Sohn (SF), 2008-12-10:
Jeg vil starte med at rose hr. Kristian Thulesen Dahl, for hr. Kristian Thulesen Dahl er den eneste på den borgerlige side, der har kunnet holde distancen i mere end 14 dage med hensyn til det der med, at man i stedet for at sige SF hele tiden skal understrege, at det er Socialistisk Folkeparti og folkesocialister.
Jens Kirk (V), 2001-05-04:
Men hvis jeg for mit eksistensgrundlags skyld skal udvide en lille smule, så ved jeg jo godt, at det giver ikke mindre lugt eller støj, og derfor var det måske en fordel, om jeg kunne få lov til at flytte bygningerne 200-300 m ud på marken i første omgang og så senere rykke stuehuset ud.
Else Theill Sørensen (KF), 2004-02-06:
På vegne af Venstre og Det Konservative Folkeparti vil jeg gerne sige følgende: I Danmark har vi et monarki, som vi er stolte af og glade for. Den danske kongelige familie er både et højt respekteret samlingspunkt for den danske befolkning og fremragende repræsentanter for Danmark ude i verden. Derfor var der også så stor og ægte glæde overalt i Danmark den 8. oktober sidste år, da kronprins Frederik forlovede sig med frøken Mary Donaldson.
Leila Stockmarr (EL), 2025-11-27:
Med den indsats, der bliver lagt for dagen nu, i forhold til at beskytte vores drikkevand er der grund til at sætte alvorligt spørgsmålstegn ved, om vi i fremtiden kan tage for givet, at der er rent vand i hanen, når man når man tænder for den.
Peter Seier Christensen (NB), 2021-10-28:
Klimaministeren har også sagt, at stoppet for olie- og gasudvinding fra dansk undergrund i 2050 får en meget lille direkte effekt på klimaet og verdens samlede olieproduktion, men at det er et vigtigt skridt i den grønne omstilling og har en stor signalværdi til omverdenen.
Torben Hansen (S), 2004-05-13:
Vi har nogle tal fra Fødevareøkonomisk Institut, der viser, at hvis man nedsætter behandlingshyppigheden til 1,4, vil omkostningerne ved det - og det er Ny Viden fra Miljøstyrelsen, januar 2004 - være op til 50 kr. pr. hektar. Betragter fru Inger Støjberg også det som overbudspolitik?
Hans Kristian Skibby (DF), 2020-05-28:
Noget andet, der også ligger i forslaget, er, at man får sikret, at informationer, fortrolige informationer fra Hvidvasksekretariatet også med lovforslaget her vil kunne videregives til Erhvervsstyrelsen under de skærpede vilkår og regler, som der naturligvis fortsat vil være, om tavshedspligt for ansatte osv.
Jette Gottlieb (EL), 1999-02-26:
Derfor vil det også være en forudsætning for Enhedslistens støtte til et konkret lovforslag, at der stilles som krav til de amter, som ønsker at indføre dette forsøg, at der i disse amter er et stående stoffrit behandlingstilbud uden ventelister, så narkomaner til hver en tid kan komme i stoffri behandling, når vedkommende ønsker det.
Ole Stavad (S), 2003-05-27:
Ellers ved jeg ikke rigtig, hvorfor man har tilsluttet sig en formulering i konklusionen, der hedder: »At sikre, at den fremtidige betjening lever op til Folketingets målsætning om god lovkvalitet, der forudsætter en ministerbetjening med oversendelse af høringssvar samt korrekte og fyldestgørende kommentarer til henvendelser og besvarelser af stillede spørgsmål.« Hvis man mente, det var sket, var der vel ingen grund til, at man tilsluttede sig.
Per Stig Møller (KF), 2003-11-07:
Endvidere overvejes en række andre muligheder, der kan være med til at motivere et samarbejde om fred og sikkerhed i regionen. Men - og det skal så være mine sidste ord - med et uløst mellemøstproblem vil reform- og fremskridtsprocessen i regionen blive meget vanskeliggjort, så både af hensyn til Israel, af hensyn til Palæstina og af hensyn til en fredelig udvikling nord og syd, så skal vi have løst problemet.
Kirsten Normann Andersen (SF), 2025-01-30:
Når vi hjælper folk, der har været i højrisikojob, hurtigt og effektivt, gavner det ikke bare dem, men samfundet som helhed, og det er vigtigt at sige i den sammenhæng, at hvis vi ser på, hvad det koster samfundet, når mennesker ikke får den hjælp, de har brug for, bliver regningen absolut større på den lange bane.
Margrethe Vestager (RV), 2001-05-02:
Der er to forslag, og jeg skal begynde med det første, nemlig forslaget om at skabe mulighed for forsøg med at udvide elev- og kursistdemokrati på de gymnasiale uddannelser, højere forberedelseseksamen og på VUC. Som det givetvis står forslagsstillerne meget klart, vedtog Folketinget i april 1999 enstemmigt en beslutning om et udviklingsprogram for fremtidens ungdomsuddannelser, og den beslutning danner i øjeblikket rammen om en lang række udviklingsarbejder rundtomkring på gymnasierne.
Kristian Thulesen Dahl (DF), 1999-05-26:
Så hvis offentligheden skal have indblik i EU-diskussioner og i forskellige EU-holdninger, er der selvfølgelig kun muligheden for os at bringe debatten herind i Folketingssalen og så tage den i offentligheden, og vi synes alle bør være tilfredse med, at den kommer.
Jann Sjursen (KD), 2004-06-02:
Norge var som bekendt ikke med i koalitionen, og det tror jeg også har været bestemmende for den position, Bondevik og den norske regering har taget, plus det, at man måske også har valgt at prioritere sin FN-indsats anderledes, for det er jo ikke sådan, at man ikke ønsker fremover at prioritere FN-indsatsen fra den norske regerings side.
Kim Behnke (UP), 2001-04-24:
Men vi vil nu bruge den tid, der ligger foran os, til at gå i dybden med det her forslag, og vi håber da på, at der er andre end os, der føler et engagement og vil deltage aktivt i udvalgsarbejdet, og vi håber så, at vi må trække på ressourcer i Justitsministeriet hen over sommeren, sådan at vi kan komme i dybden med mange af de spændende bestemmelser, som vi har fundet frem.
Jørn Jespersen (SF), 2000-02-04:
Oprindelig havde jeg tænkt mig at sige, at vi er meget positive over for intentionerne i Århuskonventionen og i det foreliggende lovforslag, som implementerer den, fordi der er tale om nogle positive tendenser - bedre aktindsigt, inddragelse af offentligheden, større fokus på miljøproblematikken osv. - men at vi synes, at der er en række mangler og svagheder ved den måde, man har implementeret konventionen på i det foreliggende lovforslag.
Keld Albrechtsen (EL), 2004-02-24:
Især hvis ministeren vil tilkendegive, at der ikke er grund til den bekymring, jeg har haft om, at det skulle udvikle sig til bare at være en syltekrukke, hvor regeringen vil skyde problemerne til andre tider. Hvis ministeren kan give nogle andre tidsrammer og måske en tilkendegivelse af, at ministeren dog trods alt vil gå ind og forhandle med oppositionen om konkrete skridt, måske ikke alt det, vi har foreslået, men så vi dog kunne komme i gang, ville det være godt.
Rasmus Prehn (S), 2017-01-25:
Så hvor man kunne have udvist rettidig omhu ved at satse på togene og sige, at man gerne ville investere i fremtidens tog, valgte man at bruge tiden på polemik og på at tale Togfonden DK ned i stedet for at vælge at være med på de seriøse projekter, som vi har lagt frem.
Marianne Jelved (RV), 1998-12-03:
Jeg nærer ikke mistillid til Folketingets medlemmer, udvalgenes muligheder osv., men der er jo en baggrund for, at det er en meget, meget snæver kreds, som har de oplysninger, som Finanstilsynet er i besiddelse af, og derfor ser EU-direktivet jo også ud, som det gør.
Mai Mercado (KF), 2014-05-08:
Når man er misbruger, er man sikret krav på hjælp inden for 14 dage, men børn, der vokser op i familier med misbrug, er ikke sikret nogen hjælp, til trods for at rigtig mange børn har akut brug for hjælp til aktivt at få håndteret de oplevelser, de problemer og ikke mindst også de følelser, de har som børn i misbrugsfamilier.
Ole Birk Olesen (LA), 2017-05-10:
Til gengæld sagde aftalepartierne, at vi godt kan lade dem køre ad en anden vej, hvis Fredensborg Kommune er villig til at indhente accept hos de berørte kommuner, og hvis Fredensborg Kommune i øvrigt er villig til at dække de omkostninger, som er forbundet med at gøre den vej egnet for modulvogntog.
Jette Gottlieb (EL), 1998-02-04:
Jeg vil spørge, om ministeren kan bekræfte, at de områder, der angiveligt har været ramt af flaskehalsproblemer i den seneste tid, rent faktisk ikke har været udsat for de ekstraordinære lønstigninger, der har været truet så meget med, og om man kan sige, at det eneste problem, der i virkeligheden ligger i flaskehalsproblematikken, reelt er det, at arbejdsgiverne bliver opmærksomme på, at de er nødt til at uddanne folk inden for området.
Martin Henriksen (DF), 2007-12-06:
Men hr. Bjarne Laustsen må jo vide, og det gør hr. Bjarne Laustsen sikkert, at Dansk Folkeparti, typisk i rigtig mange forhandlinger på uddannelsesområdet, faktisk gør en dyd ud af at sikre, at yderområderne også får en regional uddannelsesdækning.
Ole M. Nielsen (KRF), 2001-05-22:
Melmøllerne ligger ikke på Sjælland, så det hvedeoverskud kan man lige så godt sejle til grise, der findes i Nordjylland, og så kan man dyrke brødhveden omkring de møller, som rent faktisk eksisterer, de ligger nemlig i Odense og Fredericia og Esbjerg, i stedet for at sejle det fra Sjælland og derover.
Birgitte Bergman (KF), 2022-06-07:
Jeg kunne egentlig godt tænke mig at følge op på min kollega fru Britt Bagers spørgsmål, for jeg kan simpelt hen ikke forstå, hvorfor ministeren og alle partierne bag laver den her øvelse, hvis ikke det handler om, at formålet netop er at integrere.
Aki-Matilda Høegh-Dam (SIU), 2021-09-09:
Siumut har derudover i et samarbejde med Social- og Ældreministeriet også været med til at sikre 80 mio. kr. til udsatte børn og unge i Grønland, og inden længe tager Børne- og Undervisningsudvalget også til Grønland for at følge op på arbejdet.
Erling Bonnesen (V), 2017-10-26:
Det er et langt, teknisk forslag, men øvelsen her går jo ud på at komme med de korteste ordførertaler, så da lovforslaget er blevet gennemgået af begge de to foregående ordførere, kan jeg bare sige, at da det her jo er ganske fornuftigt, støtter Venstre selvfølgelig også det her lovforslag.
Michael Aastrup Jensen (V), 2021-03-03:
Det er jo sådan, at situationen på jorden i den nordøstlige del af Syrien er sådan, at de tyrkiske soldater står få kilometer fra de to lejre, Assads styrker står få kilometer fra de to lejre, og Islamisk Stat er endda stadig væk i området, og de opererer på et alt, alt for højt niveau.
Eigil Andersen (SF), 2010-10-12:
Man har så fundet på en masse varm luft for at få denne besparelse til at glide ned hos nogle, en besparelse, der, som det rigtigt er sagt, i virkeligheden skal medvirke til at finansiere de skattelettelser, som den borgerlige regering og Dansk Folkeparti har givet i tidens løb, og som ikke har været finansieret.
Jette Gottlieb (EL), 2020-06-23:
For en del år siden var det et almindeligt forhold, at man havde 125 pct. af sine dagpenge, hvis man gik ind i uddannelse, men nu prøver vi så her 20-30 år efter at mildne og sige: Okay, 110 pct. skal nok være det lille nøk, der skubber folk ind i at tage en uddannelse.
Thomas Jensen (S), 2013-11-26:
Jeg er glad for, at jeg nemlig kan citere, hvad deres forhandler, hr. René Christensen, sagde, dengang aftalen var i hus: »Jeg er glad for, at vi er blevet enige om en aftale, som sikrer en fornuftig beskatning i Nordsøen uden tilbagevirkende kraft«. Det vidner jo om, at vi har løst den knast, dengang vi sad inde ved forhandlingsbordet.
Rasmus Nordqvist (SF), 2022-02-03:
Nogle snakker om, at vi hegner dyrene inde, og andre snakker om, at vi hegner mennesker ude, og der må jeg bare sige, at vi har masser af hegn i Danmark, og på nogle af de her områder kommer vi sådan set til at fjerne nogle hegn, fordi vi i stedet for bittesmå folde laver store, sammenhængende områder.
Henrik Frandsen (M), 2025-05-16:
Så vil ministeren ikke også anerkende, at det her faktisk ikke er spild af jord, men at det faktisk også er en form for natur, at man kan have dem gående, samtidig med at man virkelig får produceret nogle fødevarer af virkelig kvalitet, som kan købes til høj pris i de lokale butikker?
Troels Lund Poulsen (V), 2024-04-24:
Samtidig har jeg, som jeg også har oplyst til forsvarsforligskredsen i november 2023, igangsat en undersøgelse af forholdene vedrørende de øvrige redningsstationer med henblik på at få afdækket, om der er afhængigheder i forhold til øvrigt nyt materiel og deplacementer, der kan få indvirkning på ibrugtagningstidspunktet for de nye fartøjer.
Karina Adsbøl (DF), 2021-04-22:
Klagerne, som Alzheimerforeningen så har noteret, er et vigtigt vidnesbyrd, der i bund og grund er en kæmpe falliterklæring, fordi vi ikke formår at sikre en livsnødvendig kvalitet i behandling og pleje og omsorg af alt for mange alvorligt syge patienter og ældre medborgere på landets plejehjem.
Victoria Velasquez (EL), 2020-10-08:
Vi vedtog jo, at vi skulle hjælpe dem på f.eks. 0-timerskontrakter, og selv om vi fik vedtaget det i en aftale, har der selv den dag i dag ikke været nogen økonomisk håndsrækning til den her gruppe, og det viser jo i hvert fald helt tydeligt, at prekariatet, falske selvstændige – vi kan kalde det mange ting – er nogle af dem, som står i en rigtig svær og sårbar situation, som ikke kan komme ind i kontanthjælpssystemet, og som på den måde er fanget.